text: সুধীশ ঘটক () (১৯০৫ - ২১ অক্টোবর, ১৯৬৬) চিত্র পরিচালক ও ক্যামেরাম্যান ছিলেন।
  
  জন্ম ও শিক্ষা 
  তার জন্ম বাংলাদেশের পাবনা জেলার নতুন ভারেঙ্গায়। পিতার নাম সুরেশচন্দ্র ঘটক। বিখ্যাত পরিচালক ঋত্বিক ঘটক এবং সাহিত্যিক মণীশ ঘটক তার দুই সহোদর। তিনি লন্ডনে সিনেমাটোগ্রাফিতে ২ বছরের ডিপ্লোমা কোর্স করেন।
  
  কর্মজীবন
  লন্ডনের ডিপ্লোমা শেষ করে তিনি সেখানেই ১৯৩৪-৩৬ সালে স্বল্প দৈর্ঘ্যের কিছু ছবি তোলেন। তারপর দেশে ফিরে তিনি নিউ থিয়েটার্সে যোগ দেন। ক্যামেরাম্যানরূপে তার প্রচুর খ্যাতি ছিলো। পরবর্তীকালে 'ইন্ডিয়ান নিউজ প্যারেড'-এর প্রধান ক্যামেরাম্যান হন। কিছুদিনের জন্য 'ফিল্মস ডিভিশন'-এর ক্যামেরাম্যান ছিলেন। শেষ জীবনে বিমল রায় প্রডাকশন্সের তত্ত্বাবধায়ক হন। পঞ্চায়েত নামক চিত্রের পরিচালক ও 'প্রেস ফটোগ্রাফার্স এসোসিয়েশন'-এর সভাপতি ছিলেন। তিনি ঢাকা থেকে ১৯২৭ সাল ও পরবর্তীকালে প্রকাশিত বুদ্ধদেব বসু ও অজিতকুমার দত্তের সম্পাদিত প্রগতি পত্রিকার সাথে জড়িত একজন নিয়মিত তরুণ কণ্ঠস্বর ছিলেন।
  
  তথ্যসূত্র
  
  বিষয়শ্রেণী:১৯০৫-এ জন্ম
  বিষয়শ্রেণী:১৯৬৬-এ মৃত্যু
  বিষয়শ্রেণী:বাঙালি চলচ্চিত্র পরিচালক
  বিষয়শ্রেণী:চলচ্চিত্র পরিচালক
title: সুধীশ ঘটক